**Vanhempaintoimikunnan muistio 28.10.2015 klo 18.00 -19.30**

**Paikka:**

Säynätsalon päiväkotikoulun henkilökunnan huone

**Läsnä:**

Kati Maja (3. lk.)

Nadja Viherlehto (päiväkoti)

Svetlana Kiltman (2.lk.)

Tiina Rautio (1. lk ja 3.lk.)

Tea Alarmo (1. lk.)

Tanja Drabzcyk (2. lk.)

Tanja Mäyränen (2. lk.)

Minna Tunkkari-Eskelinen (2. lk. ja 3. lk.)

Laura Saarela (2.lk)

Tanja Kahelin (2. lk)

Mervi Tolvanen (YPR), päiväkodin edustaja

Luokanopettaja Pirjo Holma

**Asioina käsittelimme:**

**1. Kirpputori**

**Keskiviikkona 4.11. klo 17.30-19.30**

Todettiin ilmoitusten levittämisen olleen ansiokkaan kattavaa!

**Myyjiä ilmoittautunut**

1 luokan pöytä (YPR)

8 lasten pöytää

15 aikuistenpöytää

Päiväkodilta odotetaan ilmoittautumisia vielä perjantaihin 30.10 saakka.

Myyjille pyritään järjestämään riittävän kokoinen myyntipöytä.

Pirjo huolehtii pöytänumerot ja pöydät saliin.

Suksien ja isojen tavaroiden myyntipaikat pöytänumerolla aulaan (Pirjo)

Pöytämaksut ja pöytien arvonnat hoitaa Tanja M.

Kuulutukset (Tarja)

Kahvion järjestää 2. luokan vanhemmat.

**2. Palvelujohtajan viesti vanhempainryhmille oppilaaksi ottamisen perusteista**

Todettiin viesti saaduksi. Pirjo laittaa viestin vielä kertaalleen, jotta uudetkin vanhempainryhmälaiset pääsevät lukemaan sen.

Päätettiin kommentoida asiaa sähköpostitse ”vastaa kaikille”- toiminnolla 6. 11 mennessä.

Pirjo laittaa koosteen Tarja-rehtorille liitettäväksi Säynätsalon yhtenäiskoulun vanhempaintoimikunnan yhteiseen kannanottoon 15.11 mennessä.

**3. Koulun käytänteet**

Pirjo alusti työn taustoista ja opetussuunnitelmaan kuuluvasta toimintakulttuurin auki kirjaamisesta.

Todettiin yökoulun järjestämisestä sähköpostitse käydyn keskustelun myötä tarpeen kirjata ylös käytänteitä myös väärinkäsitysten välttämiseksi.

**Käydyn keskustelun ydinkohtia:**

Yleisesti asiaa pidettiin tärkeänä ja vanhempia palvelevana.

Vanhempien näkökulmasta esitystapaan toivottiin luokittelua ja jäsentelyä.

Yläotsikoiksi esitettiin mm. Opetus, Koulun arki, Verkkoympäristö, Oppilashuolto, Erityisopetus ja tukiopetus. Yläotsikoiden alle asiat voidaan taas kirjata aakkosjärjestyksessä.

Keskusteltiin, että lukuvuoden alussa käytänteet käydään luokissa läpi ja siellä esiin nousseet asiat luokanopettajat tuovat yhteiseen keskusteluun opettajankokoukseen päätettäviksi.

Todettiin, että oppilaiden kanssa asiat on tärkeää käydä läpi.

**Yksittäisiä lisäysehdotuksia:**

* oppilashuoltoryhmän kokoontumisten päivämäärät näkyviin vanhemmille
* luokkien vanhempaintiimien muodostamiseen kannustava ote
* toimintatapa tilanteessa, jossa perhe huomaa, että on täitä, kihomatoja tms.
* käsihygienia

**Yksittäisiä muutosehdotuksia (**muutokset punaisella)**:**

* Erityisopetus ja tukiopetus: …Tarve kartoitetaan kunkin oppilaan kohdalla erikseen ja asiasta keskustellaan (tarvittaessa) aina huoltajien kanssa.
* Kiusaamiseen puuttuminen. ”Tervettä maalaisjärkeä” –käsite avataan. Lause ”Lyömisestä tiedotetaan aina” herätti keskustelua laajasti. Keskustelun perusteella päätettiin seuraavan vanhempainryhmän kokouksen sisällöksi sopia kiusaamiseen puuttumisen.
* Tapaturmat kohtaan. Opettaja tekee tapaturmailmoituksen Wilmaan yhdessä lapsen kanssa, mikäli lapsen vointi sen sallii. Paperituloste laitetaan myös kotiin.

**4. Hygienia-viikko**

Keskusteltiin koululaisten joukossa leviävistä taudeista ja niiden torjumisesta. Todettiin, että saippualla käsienpesu yhdessä käsidesin kanssa on tehokkain keino estää tauteja leviämästä.

Mervi vie terveiset saippuan saatavuudesta päiväkodissa.

Ehdotettiin hygienia-viikkoa syksylle; sisältöinä mm. neuvoja miten pesen kädet, yskin, niistän ja aivastan.

**5. Seuraava tapaaminen**

Torstaina 28.1 2016 klo 18.00 koululla henkilökunnan huoneessa.

Esityslistalla keskustelua kiusaamiseen puuttumisesta.

Mukaan kutsutaan myös päiväkodin vanhemmat ja heidän edustaja.

Muistion kirjasi

Pirjo Holma